Държавен вестник, бр. 32, 2004 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  32
(2) На пробоотборните линии по ал. 1 се оси-
гуряват най-малко два вентила: затварящ, на-
миращ се близо до мястото на пробоотбора, и
дроселиращ, непосредствено след охладителя
(за регулиране на дебита на вземаната проба).
(3) Забранява се вземането на проби от котло-
ва вода, пара и кондензат с температура над 25 °С.
(4) Вземането на проби, изискващи предва-
рителна подготовка на пробоотборното място,
се извършва от две лица.
Чл. 365. Лицето, което взема пробата от пара,
котлова вода и кондензат от определените за
тази цел места, е длъжно:
1. преди да вземе пробата, да провери състо-
янието на вентилите и линиите в мястото на
пробоотбора;
2. незабавно да уведоми за установени неиз-
правности в мястото на пробоотбора начални-
ка на смяна на съответния цех/звено и да запи-
ше установените неизправности в дневника за
дефекти.
Чл. 366. При установена неизправност на
пробоотборното устройство вземането на про-
ба се разрешава от началника на смяната/зве-
ното само след осигуряване на необходимите
мерки за безопасност.
Раздел V
Химично очистване на инсталации
и съоръжения
Чл. 367. Химичното очистване на вътреш-
ните повърхности на технологични инсталации
и съоръжения се извършва при спазване на
изискванията:
1. очистването се извършва с наряд;
2. началникът на цеха/звеното или отговор-
никът на инсталацията/съоръжението осигуря-
ва организацията за химичното очистване;
3. началникът на химичния цех или ръково-
дителят на групата (когато очистването се из-
вършва от външна организация) провежда кон-
кретен инструктаж на лицата, участващи в ра-
ботата, за прилаганата технология;
4. зоната около съоръженията, на които се
извършва химично очистване, се маркира с
табели с надписи: “Внимание! Опасна зона!
Преминаването забранено!”;
5. осигуряват се неутрализиращи вещества и
разтвори в случай на нарушаване плътността
на промивния контур.
Чл. 368. (1) Забранява се изпускане на полу-
чените при химично очистване промивни раз-
твори в общата канализация, ако те не са пред-
варително химически обезвредени.
(2) Промивни разтвори, които не са хими-
чески обезвредени, се отвеждат в специални
места—неутрализационни ями, басейни и др.,
за обезвреждане.
Чл. 369. Влизането на хора в инсталациите и
съоръженията за проверка степента на очист-
ване на повърхностите им се разрешава от на-
чалника на химичния цех или от ръководителя
на групата, извършваща очистването, само при
доказване на безвредността и безопасността на
въздушната среда в тях след лабораторен хими-
чен анализ.
Раздел VI
Инсталации и съоръжения за масла
Чл. 370. (1) Извършването на ремонтни ра-
боти по инсталации и съоръжения за масла става
само с наряд и с отговорен ръководител.
(2) При вътрешно почистване на резервоари
се спазват правилата за безопасна работа в зат-
ворен съд.
(3) Резервоарите и тръбопроводите се дре-
нират в специални съдове.
(4) Огневи работи на разстояние, по-малко
от 10 m до резервоари и тръбопроводи за масла,
се извършва при спазване на специализираните
наредби на органите за пожарна и аварийна
безопасност.
(5) При ремонтните работи по ал. 1 се из-
ползват устойчиви на масла лични предпазни
средства.
Чл. 371. При работа с маслоочистващи ма-
шини изходящите газове от тях се извеждат вън
от помещението.
Чл. 372. (1) В енергийните предприятия се
определя специално място за съхраняване на
отработени масла, проби от масла, филтри,
абсорбенти и др.
(2) Третирането, транспортирането и обез-
вреждането на отработени масла и консумати-
ви се извършва по Наредбата за изискванията
за третиране и транспортиране на отработени
масла и отпадъчни нефтопродукти.
Чл. 373. (1) Не се допуска инсталации и съ-
оръжения да работят с пропуски на масла.
(2) При разливане на масла мястото веднага
се подсушава с дървени стърготини и се измива
с препарати.
Г л а в а  ш е с т н а д е с е т а
ХИДРОТЕХНИЧЕСКИ СЪОРЪЖЕНИЯ
Раздел I
Водовземни съоръжения, кули
Чл. 374. (1) Към водовземните съоръжения
се отнасят: камери, утайници, водни кули, ре-
шетки, открити и слабонапорни канали и туне-
ли към апаратните камери на водните центра-
ли и към смукателната страна на помпените
станции, както и всички затворни съоръжения.
(2) Водните кули (горни и долни) са съоръ-
жения, които поемат и редуцират колебанията
на налягането в напорните тръбопроводи при
воден удар и за облекчаване на пусковите усло-
вия при помпен режим.
Чл. 375. (1) Ремонтните и възстановителни-
те работи по водовземни съоръжения се извърш-
ват с наряд и/или с нареждане.
(2) Ремонтни работи по водни кули се извърш-
ват с наряд.